RESOLUCIÓN do 26 de febreiro de 2019, da Dirección Xeral de Xuventude, Participación e Voluntariado, pola que se lles dá publicidade ás subvencións concedidas ao abeiro da Orde do 2 de maio de 2018 pola que se establecen as bases reguladoras do Programa de mobilidade transnacional xuvenil Galeuropa, dirixido ás persoas inscritas no Sistema nacional de garantía xuvenil, con cargo ao Programa operativo de emprego xuvenil e se convoca para o ano 2018.
Consellería de Política Social — III. Outras disposicións — 11/03/2019

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 21 da Orde do 2 de maio de 2018 pola que establecen as bases reguladoras do Programa de mobilidade transnacional xuvenil Galeuropa, dirixido ás persoas inscritas no Sistema nacional de garantía xuvenil, con cargo ao Programa operativo de emprego xuvenil e se convoca para o ano 2018, resólvese publicar as subvencións concedidas que se indican no anexo desta resolución.
Obxecto: establecer as bases reguladoras que rexerán os procedementos de concesión de axudas para proxectos de mobilidade transnacional dirixido á mocidade para a realización de prácticas formativas non remuneradas en entidades/empresas públicas ou privadas de países europeos, e proceder á súa convocatoria para o ano 2018, con cargo ao Programa operativo de emprego xuvenil.
Finalidade: reforzar a empregabilidade e as competencias profesionais dos/as mozos/as inscritos/as no Sistema nacional de garantía xuvenil non ocupados/as e non integrados/as nos sistemas de educación ou formación, contribuíndo á mellora da súa formación e á adquisición de experiencia profesional necesaria para a súa incorporación ao mercado de traballo dunha maneira duradeira no tempo, ao tempo que se apoia a adquisición de competencias en idiomas estranxeiros que aumentan a empregabilidade da mocidade.
Estas axudas outorgaranse en réxime de concorrencia competitiva e de acordo cos principios de publicidade, transparencia, igualdade e non discriminación.
Beneficiarios/as: as persoas e entidades beneficiarias desta axuda varían en función do procedemento de que se trate:
BS324A. Mozos e mozas individualmente.
BS324B. Entidades sen ánimo de lucro, con sede permanente ou domicilio social en Galicia, que desenvolvan actividades no eido da xuventude.
BS324C. Concellos, agrupacións de concellos ou mancomunidades da Comunidade Autónoma de Galicia validamente constituídas, así como as entidades resultantes da fusión de municipios a que se refire a Lei 5/1997, do 22 de xullo, de Administración local de Galicia.
Destinatarios da mobilidade transnacional xuvenil: mozos e mozas inscritos e que figuren como beneficiarios no ficheiro do Sistema nacional de garantía xuvenil no ámbito da Comunidade Autónoma de Galicia o día en que finalice o prazo de presentación de solicitudes.
Norma reguladora: Orde do 2 de maio de 2018 pola que establecen as bases reguladoras do Programa de mobilidade transnacional xuvenil Galeuropa, dirixido ás persoas inscritas no Sistema nacional de garantía xuvenil, con cargo ao Programa operativo de emprego xuvenil e se convoca para o ano 2018 (Diario Oficial de Galicia número 94, do 18 de maio).
Financiamento e aplicación orzamentaria: estas axudas están cofinanciadas pola Iniciativa de Emprego Xuvenil e polo Fondo Social Europeo nunha porcentaxe do 91,89 %.
A distribución inicial de créditos fíxase do seguinte xeito:
BS324A: 844.571,00 € con cargo á aplicación 12.05.313A.480.0.
BS324B: 1.168.056,00 € con cargo á aplicación 12.05.313A.481.0.
BS324C: 500.000,00 €con cargo á aplicación 12.05.313A.460.0.
Como se recolle no artigo 40.3 da orde de convocatoria, de producirse remanente de crédito nalgún dos procedementos anteriores, reasignaranse as contías sobrantes entre os restantes.
Santiago de Compostela, 26 de febreiro de 2019
A) Procedemento BS324A: 844.571,00 €.
Aplicación 12.05.313A.480.0.
(1)Renunciaron ou perderon o dereito á axuda.
Mozos e mozas individualmente:
B) Procedemento BS324B: 1.168.056,00 €.
Aplicación 12.05.313A.481.0.
Entidades sen ánimo de lucro:
C) Procedemento BS324C: 500.000,00 €.
Aplicación 12.05.313A.460.0.
Entidades locais: